የታላቁ መሪ አቶ መለስ ዜናዊ አንደኛ አመት መታሰቢያ በጅዳ ተከበረ
– የታላቁ መሪ አቶ መለስ ዜናዊ አንደኛ አመት መታሰቢያ በጅዳ የኢ.ፌ.ዴ.ሪ ቆንስላ ጄኔራል ፅህፈት ቤት ተከብሯል፡፡በመታሰቢያ ስነ ስርዓቱ ላይ ንግግር ያደረጉት በጅዳ የኢ.ፌ.ዴሪ ቆንስላ ጄኔራል አቶ ዘነበ ከበደ ታላቁ መሪ አቶ መለስ ዜናዊ በሀገሪቱ ማት፣ሰላምና ዴሞክራሲያዊ እንዲረጋገጥ ከወጣትነታቸው ጀምሮ የተጉ መሪ ነበሩ ብለዋል፡፡አፍሪካና ህዝቦቿን በተለያዩ የዓለም አቀፍ መድረኮች በመወከል ውጤታማ ስራ መስራታቸውንም አቶ ዘነበ አውስተዋል፡፡“ቃልህን ጠብቀን ወደ ላቀ ደረጃ ለማሸጋገር ቃላችንን ዳግም እናድሳ” በሚል መሪ ቃል በተከናወነው ስነ ስርዓት ላይ ለመለስ ፋውንዴሽን የሚውል ገንዘብም ተሰብስቧል፡፡በስነ ስርዓቱ ላይ በጅዳ የኢ.ፌ.ዴ.ሪ ቆንስላ ጀነራል ፅህፈት ቤት ሰራተኞችና ሌሎች እንግዶች መገኘታቸውን የውጭ ጉዳይ ሚኒስቴር ቃል አቀባይ ፅህፈት ቤት በላከው መግለጫ አመልክቷል፡፡